cyanic-selkie/wikianc huggingface dataset:
Tvaikonis Villijs
Mūziku animācijas īsfilmai aranžēja Vilfreds Džeksons un Bērts Luiss, un tajā iekļautas dziesmas Steamboat Bill, skaņdarbs, ko 1910. gados popularizēja baritons Arturs Kolinss, un Turkey in the Straw, skaņdarbs, ko 19. gadsimta vidū popularizēja menestreli. Filmas nosaukums var būt parodija Bastera Kītona filmai Steamboat Bill, Jr. (1928), kas atsaucās uz Kolinsa dziesmu. Disnejs īsfilmā ierunāja visu tēlu balsis, lai gan tajā ir maz saprotamu dialogu.
Filma saņēma plašu kritiķu atzinību ne tikai par iepazīstināšanu ar vienu no pasaulē populārākajiem animācijas varoņiem, bet arī par tās tehniskajiem jauninājumiem. 1994. gadā animācijas jomas darbinieki ierindoja īsfilmu "Tvaikonis Villijs" 13. vietā grāmatā The 50 Greatest Cartoons, kurā uzskaitītas visu laiku labākās animācijas filmas. 1998. gadā filma iekļauta Nacionālajā kino reģistrā "kā kulturāli, vēsturiski vai estētiski nozīmīga filma".
Denijs Dekeisers
Denijs Dekeisers (en, dzimis ) ir ASV hokejists, spēlē aizsarga pozīcijā. Pašlaik (2018) Dekeisers pārstāv NHL komandu Detroitas "Red Wings".
ASV hokeja izlases sastāvā spēlējis divos Pasaules čempionātos.
OFK Pirin Blagoevgrad
OFK Pirin Blagoevgrad ir Bulgārijas futbola klubs no Blagojevgradas, pašlaik spēlē Bulgārijas Otrajā līgā. Kluba futbolisti ir četras reizes spēlējuši Bulgārijas kausa izcīņas finālā, taču ne reizi nav uzvarējuši. Labākais sasniegums Bulgārijas čempionāta augstākajā līgā ir 5. vieta 1985. gadā. Mājas spēles aizvada Hristo Boteva stadionā.
Džokers (tēls)
Komiksos Džokers tiek raksturots kā kriminālais ģēnijs. Tika ieviests kā psihopāts ar sadistisku humora izjūtu. Džokeram ir vairāki izcelsmes stāsti. Izplatītākajā versijā viņš iekrīt tvertnē ar ķīmiskajiem atkritumiem, kas izbalina viņa ādu, pārkrāso viņa matus zaļus un lūpas — spilgti sarkanas. Traumas dēļ Džokers sajūk prātā. Tā kā viņš ir tiešs pretstats Betmenam gan personības, gan izskata ziņā, kritiķi uzskata Džokeru par ideālu Betmena pretinieku.
Džokers ir viens no ikoniskākajiem tēliem populārajā kultūrā, tiek uzskatīts par vienu no izcilākajiem komiksu ļaundariem un vienu no visu laiku izcilākajiem radītajiem tēliem. Džokeru kino un televīzijā ir attēlojuši Cēzars Romero, Džeks Nikolsons un Hīts Ledžers, kā arī Džēreds Leto. Vēl vairāki aktieri ir ieskaņojuši viņu dažādās animācijas filmās un seriālos.
Nikolajs Skangels
Nikolajs Skangels ( — ) bija latviešu uzņēmējs un politiķis. Bijis Latvijas Satversmes sapulces deputāts, Rēzeknes pilsētas galva no 1932. līdz 1935. gadam.
Dzīvesgājums
Dzimis Makašēnu pagastā zemnieka Donāta Skangeļa ģimenē. Mācījās Rēzeknes pilsētas skolā.
Skangels strādāja par Maltas pagasta darbveža palīgu, no 1899. līdz 1902. gadam bija Rēzeknes miertiesneša kancelejas darbinieks. 1900. gadā kļuva par kantoristu Zīlānu dzelzceļa ekspluatācijas iecirknī, pēc tam bija vecākais strādnieks remontdarbos dzelzceļa iecirknī. 1903. gadā bija noliktavu un darbu pārzinis Daugavas tilta būvdarbos pie Krustpils. 1904. gadā bija vecākais darbu pārzinis Volhovas tilta būvdarbos Pēterburgas guberņā.
1920. gadā ievēlēts Latvijas Satversmes sapulcē no Latgales Poļu mazsaimnieku un mazgruntnieku savienības saraksta. Amatā bija līdz 1922. gadam. No 1932. līdz 1935. gadam bija Rēzeknes pilsētas galva. Pēc 1935. gada nodarbojās ar uzņēmējdarbību, Skangelam piederēja Makašēnu pagastā reģistrēts linu un kaņepju uzpirkšanas uzņēmums.
1941. gada 14. jūnija deportācijas laikā viņu Makašēnu pagastā apcietināja un deportēja uz Vjatlagu, kur viņš miris.
Apbalvojumi
Apbalvots ar Aizsargu Nopelnu krustu.
Lipīgā plaukšķene
Lipīgā plaukšķene (la) ir neļķu dzimtas suga. Tās dabiskais izplatības areāls ir no Eiropas līdz Amūrai un Rietumhimalajiem, aug galvenokārt mērenajā joslā. Suga Latvijā ir ļoti reti konstatēta sausās nezālienēs un uz dzelzceļiem.
Tas ir divgadīgs vai daudzgadīgs augs, kas blīvi klāts ar vienkāršiem matiņiem un dziedzermatiņiem, stublājs ir bagātīgi aplapots līdz ziedkopai. Augs ir 20—60 cm garš, parasti nezaro. Lapas ir slīpi augšupvērstas, lancetiskas, sēdošas (apakšējām var būt īss kāts), nereti skaujošas. Lapas plātnes mala viļņaina vai attāli zobaina. Ziedi ir spilgti balti, 2—2,5 cm gari, izvietoti šauri piramidālā dihaziālā ziedkopā, pušķos pa 5—12. Vainaglapas līdz pusei šķeltas, bez vainadziņa. Kauss cilindrisks, ar izcilnām 10 garendzīslām. Zied jūlijā un augustā, vakarā — ziediem ir spēcīga smarža.
Talasa (Kirgizstāna)
Talasa (ky) ir apgabala pakļautības pilsēta Kirgizstānā, Talasas apgabala un Talasas rajona administratīvais centrs (rajonā neietilpst). Izvietojusies apgabala vidusdaļā Talasas upes krastos 360 km uz rietumiem no valsts galvaspilsētas Biškekas. Lielākā daļa iedzīvotāju ir kirgīzi (88,9%) krievi (6,6%) un uzbeki (1,3%).
Vēsture
Apdzīvoto vietu 1877. gadā Talasas ielejā upes kreisajā krastā dibināja ieceļotāji no Krievijas un sākotnēji to sauca par Dmitrijevku (ru). Pilsētas statuss kopš 1944. gada, kad pirmoreiz nodibināts Talasas apgabals.
Mārka grāvis
Mārka grāvis (arī Brūvergrāvis, Brūverupīte, Mārkagrāvis, Mārkas grāvis, Sausā grava) ir Baltijas jūrā ietekoša upīte Ventspils novada Jūrkalnes pagastā uz dienvidiem no Jūrkalnes.
Iztece - mežā Jūrkalnes pagasta dienviddaļā. Tek rietumu virzienā. Ietek Baltijas jūrā netālu no Zītaru mājām.
Upi šķērso valsts autoceļš P111 (Ventspils (Leči)—Grobiņa).
Marakanas stadions
Marakanas stadions (pt-BR) ir futbola stadions Riodežaneiro, Brazīlijā.
Tajā ir 78 838 sēdvietu, tādējādi tas ir lielākais stadions Brazīlijā un Dienvidamerikā. Stadiona celtniecība ilga no līdz. Estádio do Maracanã tika uzbūvēts, lai tajā rīkotu 1950. gada FIFA Pasaules kausa spēles, tai skaitā spēli starp Brazīliju un Urugvaju. Šo spēli, kas notika, klātienē oficiāli vēroja 199 854 cilvēki (atklāšanas brīdī tas bija pasaulē lielākais stadions), tomēr tiek uzskatīts, ka patiesībā spēli apmeklēja apmēram 210 tūkstoši cilvēku. Stadions vairākkārt ir ticis rekonstruēts, kā laikā vairākkārt ir samazināta stadiona ietilpība. Stadions ir ticis izmantots dažādiem sporta pasākumiem, koncertiem. Te notiek 2014. gada FIFA Pasaules kausa spēles (tai skaitā fināls), tāpat šis būs galvenais stadions.
Marakanas stadionā 333 vārtus ir guvis Ziku, kas ir rekords. Tāpat savus 1000. vārtus karjerā šajā stadionā guva Pelē.
Nataļja Goļca
Nataļja Goļca (ru; dzimusi ) ir krievu brīvā stila cīkstone, 2008. gada vasaras olimpisko spēļu dalībniece, pieckārtējā Eiropas čempione, Pasaules un Eiropas čempionātu medaļniece, Krievijas Nopelniem bagātā sporta meistare.
Biogrāfija
Ar cīņu Nataļja Goļca sāka nodarboties 10 gadu vecumā Čeboksaros, kurp pārcēlās viņas vecāki. Pirmais treneris: V. Ananjevs. Personālie treneri: Omars Murtazaļijevs, Valērijs Verhušins. 2002. gadā viņa izcīnīja Pasaules čempionāta bronzas medaļu. 2003. gadā Rīgā viņa kļuva par Eiropas čempioni un tika atzīta par "Eiropas čempionāta Mis". Tajā pašā gadā viņa kļuva par Pasaules čempionāta bronzas medaļnieci.
2004. gadā Nataļja Goļca un viņas personīgais treneris Valērijs Verhušins pameta treniņnometni, kur nacionālā komanda gatavojās Eiropas čempionātam, pēdējam kvalifikācijas startam pirms olimpiskajām spēlēm. Iemesls - konflikts starp treneri un komandas vadību. Tā rezultātā viņa tika izraidīta no nacionālās komandas un nespēja piedalīties 2004. gada Atēnu olimpiskajās spēlēs, kur viņai bija labas izredzes izcīnīt medaļu.
2005. gadā viņa atkal izcīnīja bronzas medaļu pasaules čempionātā. 2006. gadā viņa uzvarēja Eiropas čempionātā. 2007. gadā viņa atkal kļuva par Eiropas čempioni un Pasaules čempionāta bronzas medaļnieci. 2008. gadā viņa atkal uzvarēja Eiropas čempionātā un pasaules čempionātā ieguva sudraba medaļu, bet Pekinas olimpiskajās spēlēs viņai bija tikai 8. vieta. 2010. gadā viņa kļuva par Eiropas čempionāta sudraba medaļnieci. 2014. gadā viņa izcīnīja Pasaules čempionāta bronzas medaļu.
Oksolīns
"Oksolīns" ir bezrecepšu zāles — deguna ziede vīrusu rinīta (iesnu) ārstēšanai, kā arī gripas profilaksei.
Sastāvs
"Oksolīna" aktīvā viela ir oksolīns (1,2,3,4-tetraoksotetralīns). Viens grams ziedes satur 2,5 mg oksolīna (0,25% no ziedes). Citas "Oksolīna" ziedes sastāvdaļas ir vazelīns un citronskābe.
Lietošana
Vīrusu izraisīta rinīta ārstēšanai deguna gļotādu viegli ieziež ar ziedi 2—3 reizes dienā 3—4 dienas. Profilaksei ziedi lieto 2 reizes dienā, bet ne ilgāk par 25 dienām bez ārsta norādījumiem.
Antipodu salas
Antipodu salas ir Jaunzēlandei piederošs neapdzīvotu vulkānisku salu arhipelāgs Klusā okeāna dienvidos Subantarktikā, administratīvi daļa no Jaunzēlandes Ārējām salām. Izvietojies ap 850 km uz dienvidaustrumiem no Dienvidsalas dienvidu gala. Arhipelāgs sastāv no 20 km² lielās Antipodu salas, 2 km lielās Bolonsa salas un vairākām sīkām saliņām un klintīm. Salas klinšainas, augstākais punkts ir Gelovejas kalns 402 m vjl. Salās subantarktisks klimats, ligzdo ap 200 000 divu sugu pingvīnu pāru. Kopš 1998. gada kopā ar pārējām Jaunzēlandes Subantarktikas salām pasludinātas par UNESCO Pasaules mantojuma vietu. Antipodu salas atzītas arī par putniem nozīmīgu vietu.
Salas 1800. gada 26. martā arklāja britu kuģa Reliance kapteinis Henrijs Voterhauss (Henry Waterhouse) un sākotnēji nosauca par Penantipodu salām (Penantipodes), jo pēc viņa aprēķiniem salas atradās aptuvenā antipodu pozīcijā Londonai, kaut arī īstenībā antopodu pozīcijā arhipelāgam ir ciems Francijā netālu no Šerbūras.
Genādijs Sosonko
Genādijs Sosonko (ru; dzimis, Čeļabinskas apgabalā) ir Krievijā dzimis Nīderlandes starptautiskais lielmeistars šahā (1976).
Biogrāfija
Piedzimis Čeļabinskas apgabala Troickas pilsētā, vēlāk ģimene pārvākusies uz Ļeņingradu, kur Sosonko desmit gadu vecumā iemācījies spēlēt šahu. Ļeņingradas šaha skolas audzēknis, trenējies arī pie pazīstamā trenera Semjona Furmana. 1965. gadā izpildījis PSRS sporta meistara normu šahā. 1970. gadā dalījis 1.-3. vietu PSRS sporta biedrības "Spartaks" šaha čempionātā.
1972. gadā emigrējis no PSRS uz Nīderlandi, kur ātri izvirzījies labāko šahistu skaitā. 1973. un 1978. gadā uzvarējis Nīderlandes šaha čempionātos. Sekmīgi piedalījies daudzos starptautiskos šaha turnīros. 1974. gadā FIDE Sosonko piešķīrusi starptautiskā meistara (IM), bet divus gadus vēlāk - starptautiskā lielmeistara (GM) nosaukumus. 1985. gadā piedalījies Pasaules šaha čempiona nosaukuma izcīņas cikla starpzonu turnīrā Tunisijā, kur izcīnījis 7. vietu.
Nīderlandes izlases sastāvā piedalījies šaha komandu sacensībās:
Kopš 2004. gada vairs nepiedalās šaha turnīros. Kļuvis plaši pazīstams ar savām atmiņu grāmatām par PSRS šaha dzīvi, kurās apraksta daudzus pazīstamus šahistus, tajā skaitā arī Latvijas šahistus Mihailu Tālu, Aleksandru Koblencu un Alvi Vītoliņu.
Hipiji
Hipiji ir subkultūra un jauniešu kustība, kas izveidojās ASV 1960. gadu vidū un vēlāk izplatījās pārējā pasaulē. Etimoloģiski termins "hipijs" ir cēlies no vārda "hipsteris", ar ko tajā laikā apzīmēja bītņikus. Agrīnie hipiji pauda zudušās "bītņiku" paaudzes kontrkultūras vērtības, veidoja kolektīvus, klausījās psihodēlisko roku, centās īstenot seksuālo revolūciju un daudzi izmantoja dažādas substances, kā marihuānu, LSD un maģiskās sēnes, lai nonāktu citos apziņas stāvokļos.
Filozofija
Hipiju filozofija saistās ar pozitīvu attieksmi pret garīgām lietām. Hipiji iestājas par pacifismu, altruismu, mīlestību un brīvu seksuālo attiecību veidošanu, bet negatīvi attiecas pret karu un autoritatīvu varu. Tāpat hipiji atbalsta dzīvesveidu, kas saistīts ar "atgriešanos pie dabas", viņu apģērbs un dzīvesvietas bieži tika veidotas krāsainos un košos toņos, tāpēc dažkārt hipijus sauc par puķu bērniem.
Nozīmīgākie pasākumi, kas ir cieši saistīti ar hipiju subkultūru, bija Mīlestības vasara (Summer of Love) 1967. gadā un Vudstokas festivāls 1969. gadā.
Dmitrijevka
Dmitrijevka var but:
Saule, Pērkons, Daugava
"Saule, Pērkons, Daugava" ir latviešu kora dziesma jauktajam korim ar pavadījumu. Dziesmas vārdi ir daļa no Raiņa poēmas "Daugava" (1916). Pavadījumu sacerējis komponists Mārtiņš Brauns kā mūziku lugas iestudējumam Valmieras teātrī 1988. gadā (režisors Valentīns Maculēvičs). Dziesma vairākkārt iekļauta Vispārējo latviešu dziesmu un deju svētku programmā.
Dziesmai ir divas versijas — Latvijas Skolu jaunatnes dziesmu un deju svētku versija, kurā tiek izpildīti visi panti, un Brauna veidotā Vispārējo latviešu Dziesmu un Deju versija, kurā 5. pants netiek izpildīts.
2014. gadā ar Brauna atļauju dziesmai tika radīta versija katalāņu valodā Ara és l'hora (lv), kas tikusi oficiāli atzīta par Katalonijas neatkarības kustības himnu. Šai dziesmas versijai ir katalāņu dzejnieka Mikela Marti i Pola (Miquel Martí i Pol) vārdi.
2018. gadā "Saule, Pērkons, Daugava" ieguva pirmo vietu Radio SWH organizētajā LVtop100 aptaujā.
Dziesmas vārdi
Saule Latvi sēdināja Tur, kur gali satiekas Balta jūra, zaļa zeme Latvei vārtu atslēdziņa
Latvei vārtu atslēdziņa, Daugaviņas sargātāja. sveši ļaudis vārtus lauza Jūrā krita atslēdziņa.
Zilzibeņu pērkons spēra, velniem ņēma atslēdziņu. Nāvi, dzīvi Latve slēdza, Baltu jūru, zaļu zemi
Saule Latvi sēdināja Baltas jūras maliņā Vēji smiltis putināja ko lai dzēra latvju bērni?
Saule lika Dieviņami, Lai tas raka Daugaviņu. Zvēri raka, Dieviņš lēja No mākoņa dzīvūdeņi.
Dzīves ūdens, nāves ūdens Daugavā satecēja. Es pamērcu pirkstu galu Abus jūtu dvēselē.
Nāves ūdens, dzīves ūdens Abus jūtu dvēselē
Saule mūsu māte — Daugav — sāpju aukle. Pērkons velna spērējs Tas mūsu tēvs.
Sarmīte Ķikuste
Sarmīte Ķikuste (dzimusi ) ir latviešu ārste un politiķe no partijas "Vienotība" (iepriekš "Jaunais laiks"). Bijusi 8. un 9. Saeimas deputāte.
Dzīvesgājums
Dzimusi Balvos, mācījās Krāslavas 1. vidusskolā. Studēja Rīgas Medicīnas institūtā, pēc studiju absolvēšanas 1987. gadā un sekojošas internatūras strādāja par ārsti ginekoloģi Daugavpilī. No 1993. līdz 1998. gadam bija Daugavpils dzemdību nama galvenā ārste, 1997. gadā kļuva par Daugavpils Latviešu biedrības valdes priekšsēdētāju. 2002. gadā iestājās partijā "Jaunais laiks". Tajā pašā gadā tika ievēlēta 8. Saeimā.
2003. gadā ieguva sociālo zinātņu bakalaura grādu Daugavpils Universitātē, bet 2009. gadā — pedagoģijas maģistra grādu Latvijas Universitātē. 2006. gadā tika ievēlēta atkārtoti arī 9. Saeimā. Pēc deputāta pilnvaru beigām atgriezās Daugavpilī, kur strādāja pilsētas domē. 2011. gadā aizgāja no darba pašvaldībā, un 2012. gadā kļuva par Daugavpils psihiatriskās slimnīcas valdes priekšsēdētāju. Nesekmīgi kandidēja 10., 11. un 12. Saeimas vēlēšanās.
Dailes teātra izrāžu saraksts
Sarakstā hronoloģiski apkopotas Dailes teātrī iestudētās izrādes kopš tā pastāvēšanas pirmsākumiem.
Kriškāni (Naujenes pagasts)
Kriškāni ir ciems Naujenes pagastā, Augšdaugavas novadā. Atrodas 240 km attālumā no Rīgas.
Pilkomajo (upe)
Pilkomajo ir upe Bolīvijā, Argentīnā un Paragvajā. Tā ir Paragvajas upes pieteka. Tā sākas Oruro departamentā Bolīvijā. Tās garums ir 2 500 km. Upes baseins ir 272 000 km2.
Hikaduvas nacionālais parks
Hikaduvas nacionālais parks ir nacionālais parks Šrilankas dienvidrietumu piekrastē. Viens no trijiem (bez Ādama tilta jūras nacionālā parka un Baložu salas nacionālā parka) nacionālajiem parkiem valstī jūras ekosistēmas aizsardzībai. Tiek aizsargāts koraļļu rifs ar augstu bioloģiskās daudzveidības pakāpi. Aizsardzībā kā liegums no 1979. gada. No 2002. gada - nacionālais parks.
Šlapanice
Šlapanice (cz) ir pilsēta Čehijā, Dienvidmorāvijas apgabala Brno lauku apriņķī uz austrumiem no Brno.
Vēsture
Rakstos pirmoreiz minēta 1235. gadā. Ilgu laiku pilsēta atradās Hābsburgu impērijas sastāvā. No 1918. gada — Čehoslovākijā. Kopš 1993. gada — Čehijā.
Rēgisa-Breitingene
Rēgisa-Breitingene ir pilsēta Vācijā, Saksijas zemē, Leipcigas apriņķī pie Pleises upes. Pilsēta atrodas Neizēnlandes ezeru apvidū, kurā bijušie brūnogļu ieguves karjeri tiek pārvērsti mākslīgos ezeros.
Vēsture
Rēgisa rakstos pirmoreiz minēta 929. gadā. Pilsēta izveidota 1920. gadā, apvienojot Rēgisu un Breitingeni. 20. gadsimta divdesmitajos gados pilsētas apkaimē sākta brūnogļu ieguve.
Klinči
Klinči ir ciems Smiltenes novada Raunas pagastā. Atrodas pagasta dienvidrietumu daļā .
Apdzīvotā vieta atrodas pie autoceļa A2, Līčupes upes krastā.
Furasol
Furasol ir Latvijā ražotas bezrecepšu zāles, kuras izmanto ārīgi lietojama šķīduma pagatavošanai mutes dobuma un rīkles iekaisumu, inficētu brūču, apdegumu un strutainu iekaisumu ārstēšanai.
Sastāvs
Furasol aktīvā viela ir šķīstošais furagīns. Katra pulvera paciņa satur 100 mg šķīstošā furagīna, kas atbilst 87,4 mg furagīna. Cita sastāvdaļa ir nātrija hlorīds.
Lietošana
Furasolu nevajadzētu lietot, ja ir alerģija pret furagīnu vai citiem nitrofurāna savienojumiem vai ir alerģisks dermatīts. Furasol nevajadzētu lietot arī bērniem zem 4 gadu vecuma.
Paciņas saturu izšķīdina glāzē (200 ml) karsta, vārīta ūdens. Siltu šķīdumu lieto mutes dobuma un rīkles skalošanai 2—3 reizes dienā vai inficēto brūču, apdegumu un strutainu iekaisumu apstrādei 1—2 reizes dienā.
Saņņikova šaurums
Saņņikova šaurums (ru, sah) ir jūras šaurums Ziemeļu Ledus okeānā Krievijā, Jaunsibīrijas salu arhipelāgā. Tas atdala Ļahova salu Mazo Ļahova salo dienvidos no Anžū salu Koteļnijas salas ziemeļos un savieno Laptevu jūru rietumos un Austrumsibīrijas jūru austrumos. Šaurums ir ap 240 km garš un šaurākajā vietā 55 km plats, lielāko gada daļu sastopams ledus. Šaurums ir daļa no Ziemeļu jūras ceļa un tā nelielais vidējais dziļums ierobežo kuģu iegrimi līdz 11 m.
Šaurumu pirmais šķērsojis krievu rūpnieks Ivans Ļahovs 1773. gadā. Sākotnēji nosaukts par godu Eduarda Tolla ekspedīcijas ārstam Viktoram Katinam-Jarcevam, bet 20. gadsimta sākumā pārdēvēts tagadējā vārdā par godu Ļahova līdzgaitniekam Jakovam Saņņikovam.
Šauruma krasti neapdzīvoti, Koteļnijas salas piekrastē ir divas polārstacijas — Saņņikova un Zemļa Bunge.
FK Dunav Ruse
FK Dunav Ruse ir Bulgārijas futbola klubs no Ruses, kas spēlē Bulgārijas Otrajā līgā.
Kriškināni
Kriškināni ir ciems Dunavas pagastā, Jēkabpils novadā. Atrodas 194 km attālumā no Rīgas.
Horagollas nacionālais parks
Horagollas nacionālais parks (si) ir nacionālais parks Šrilankas rietumdaļā. Parks nosaukts Šrilankā endēmā koka Dipterocarpus zeylanicus (singāļu valodā — hora) vārdā, kas aug nacionālā parka teritorijā. Nelielais nacionālais parks atrodas starp apbūvētām teritorijām. Nodibināts kā liegums 1973. gadā, no 2004. gada — nacionālais parks. Parka teritorijā dzīvo apdraudētie Āzijas zvejniekkaķi (Prionailurus viverrinus).
Kaukāza iela
Kaukāza iela ir iela Rīgā, Vidzemes priekšpilsētā, Teikā. Tā sākas pie krustojuma ar Palmu ielu un beidzas krustojumā ar Džutas ielu. Ielas garums ir 248 metri.
Muižupīte
Muižupīte (arī Pilsstrauts) ir Baltijas jūrā ietekoša upe Ventspils novada Jūrkalnes pagastā uz ziemeļiem no Labraga.
Kaukāza iela
Ielu savienojumi
Kaukāza iela krustojas ar:
Muižupīte
Iztece - Tīrlauku purvs. Augštecē tek rietumu virienā, vidustecē - uz ziemeļiem, bet lejtecē atkal pagriežas rietumu virzienā. Ietek Baltijas jūrā netālu no Birznieku mājām.
Johans Gothelfs Lindners
Johans Gothelfs Lindners (de, 1729-1776) bija Apgaismības laikmeta vācu pedagogs un rakstnieks. Rīgas Domskolas rektors un inspektors (1755—1766), vēlāk Kēnigsbergas universitātes profesors (1766—1776).
Dzīvesgājums
Dzimis 1729. gada 11. septembrī Šmolzinas ciemā pie Štolpas Pomerānijā. Studēja Kēnigsbergas universitātē teoloģiju un filozofiju, 1749. gadā ieguva filozofijas maģistra grādu. Pēc tam pārcēlās uz dzīvi Rīgā, strādāja Rīgas Domskolā.
1766. gadā atgriezās Kēnigsbergas universitātē, kur tika ievēlēts par poēzijas profesoru, 1773. gadā viņš aizstāvēja teoloģijas zinātņu doktora grādu. Darbojās Karaliskajā Vācu biedrībā un brīvmūrnieku ložā Zu den drei Kronen. Miris 1776. gada 29. martā Kēnigsbergā.
Viņa dēls bija žurnālists Frīdrihs Georgs Ludvigs Lindners, kas darbojās Dienvidvācijā.
Kriss Rasels
Kriss Rasels (en, dzimis ) ir Kanādas hokejists, spēlē aizsarga pozīcijā. Pašlaik (2018) Rasels pārstāv NHL komandu Edmontonas "Oilers". Iepriekš spēlējis Kolumbusas "Blue Jackets", Sentluisas "Blues", Kalgari "Flames" un Dalasas "Stars".
Kanādas hokeja izlases sastāvā spēlējis divos Pasaules čempionātos.
Maksimiliāns Glāzenaps
Maksimiliāns Glāzenaps (1845–1923) bija vācbaltiešu ķīmiķis. Rīgas politehnikuma (1878–1896), Rīgas Politehniskā institūta (1896–1919) un Latvijas Universitātes (1919–1923) ķīmijas tehnoloģijas profesors. Ķīmijas fakultātes dekāns (1882-1907). Veicis oriģinālus pētījumus par cukurbiešu ražošanas iespējām Latvijā (1884–1886) un kūdras purvu izmantošanu, vēlāk cementa, ģipša un kaļķu saistvielu ražošanu (1908). Ieteicis izmantot Baltezera ūdeņus Rīgas apgādei ar dzeramo ūdeni.
Dzīves gājums
Vācu okupācijas laikā 1918. gadā bija Baltijas Tehniskās augstskolas profesors, Latvijas SPR laikā 1919. gadā arestēts, bet atbrīvots, pateicoties Paula Valdena centieniem. Pēc Latvijas Universitātes nodibināšanas atgriezās darbā, bija Ķīmijas fakultātes Neorganiskās ķīmijas tehnoloģijas profesors (1919–1923), Latvijas Republikas Tirdzniecības un rūpniecības ministrijas konsultants (1920). No viņa kolekcijas izveidoja LU Tehnoloģijas un preču zinātnes muzeju.
Tirenns
Dienestā no 1625. gada. Karoja Francijas pusē Trīsdesmitgadu karā (1618—48), Frondā (karaļa Luija XIV pusē, 1635—59), franču-spāņu karā (1635—59), Devolūcijas karā (1667—68). Kritis franču—nīderlandiešu kara (1672—78) laikā.
Brāļu Kaudzīšu iela
Brāļu Kaudzīšu iela ir iela Rīgā, Latgales priekšpilsētā, Pļavniekos. Tā sākas krustojumā ar Ilūkstes ielu un beidzas krustojumā ar Lubānas ielu. Kopējais ielas garums ir 1728 metri. Tā visā garumā klāta ar asfaltbetona segumu. Gandrīz visā garumā to veido divas atdalītas brauktuves, kas apvienojas aiz krustojumiem ar Jasmuižas un Ulbrokas ielu.
Vēsture
Lēmumu kādu ielu Rīgā nosaukt Mstislava Keldiša godināšanai 1978. gada augustā pieņēma Padomju Savienības Komunistiskās partijas Centrālā Komiteja un Padomju Sociālistisko Republiku Savienības Ministru Padome. Izveidota laika posmā no 1981. gada līdz 1983. gadam kā Akadēmiķa Keldiša iela, vēlāk pārdēvēta par Akadēmiķa Mstislava Keldiša ielu. Rīgas dome lēma par ielas pārsaukšanu, lai turpinātu padomju okupācijas seku novēršanu Rīgā. Iela pārdēvēta rakstnieku brāļu Kaudzīšu vārdā.
Ielu savienojumi
Brāļu Kaudzīšu iela krustojas ar šādām ielām:
Rēta (Saksija)
Rēta ir pilsēta Vācijā, Saksijas zemē, Leipcigas apriņķī. Pilsēta atrodas Neizēnlandes ezeru apvidū, kurā bijušie brūnogļu ieguves karjeri tiek pārvērsti mākslīgos ezeros.
Vēsture
Rēta rakstos pirmoreiz minēta 1127. gadā. 20. gadsimta divdesmitajos gados pilsētas apkaimē sākta brūnogļu ieguve.
Tarass Stepanenko
Tarass Stepanenko (uk, dzimis ) ir ukraiņu futbolists, spēlē pussarga pozīcija. Pašlaik (2021) Stepanenko pārstāv Ukrainas Premjerlīgas komandu Doneckas "Šahtar" un Ukrainas futbola izlasi.
Ukrainas futbola izlases sastāvā Stepanenko ir piedalījies 2016. gada Eiropas čempionātā.
Apakštīkls
Apakštīkls (no angļu val: subnetwork, subnet) ir IP tīkla apakšnodalījums. Tīkla sadalīšanu divos vai vairākos tīklos sauc par apakštīklošanu.
Datori, kas pieder pie viena apakštīkla tiks adresēti ar vienu identisku bitu grupu to IP adresēs. Tā rezultātā datora IP adrese tiks sadalīta divās daļās — tīkla identifikatorā, jeb maršrutēšanas prefiksā un resursdatora identifikatorā. Resursdatora identifikators norāda specifisku resursdatoru, vai tīkla vidi.
Maršrutēšanas prefiks var tikt izteikts Bezklases starpdomēnu maršrutēšanā (Classless Inter-Domain Routing, CIDR) kā pirmā tīkla adrese, kam seko slīpsvītra (/) un prefiksa bitu daudzums. Piemēram, 192.168.100.0/24 ir IPv4 tīkla prefiks, kas sākas dotajā adresē un tam ir 24 biti atvēlēti tīkla prefiksam. Tādējādi Adreses sākot no 192.168.100.0 līdz 192.168.100.255 pieder šim tīklam.
IPv4 gadījumā, tīklu var arī raksturot tā apakštīkla maska, jeb tīkla maska, kas ir bitmaska, ko piešķir bitu "AND" operācija jebkurai IP adresei tīklā. Apakštīkla maskas arī pieraksta tādā pašā pierakstā kā IP adreses. Piemēram 192.168.100.0/24 adresei apakštīkla maska ir 255.255.255.0.
Apakštīklošanas priekšrocības katrā gadījumā var būt citādākas. Lielās organizācijās to izmanto, lai efektīvāk izdalītu adreses tīklā. Apakštīklošana var arī veicināt maršrutēšanas efektivitāti. Apakštīklus var vieglāk pārvaldīt, kad tos administrē vairākas personas lielā organizācijā.
Tīkla adresēšana
Katram datoram, kas atrodas tādos tīklos kā Internets, ir vismaz viena tīkla adrese. Parasti šīs adreses ir unikālas katrai ierīcei un var tikt konfigurētas ar Dinamiskā saimniekdatora konfigurācijas protokola (DHCP) palīdzību.
Ar adreses palīdzību var noteikt saimnieku un atrast to tīklā. Visbiežāk sastopamā adresācijas metode ir Interneta Protokola versija 4, bet tā tiek aizstāta ar IPv6. IPv4 adreses sastāv no 32 bitiem, ko pieraksta ar 4 decimālām vērtībām. Katra no šīm vērtībām ir 8 bitu vērtība (no 0 līdz 255) un tās tiek atdalītas ar punktu. IPv6 adreses, savukārt, ir 128 bitus lielas un to pieraksta ar heksadecimālām vērtībām, kuras atdala ar kolu. IP adreses tiek sadalītas divās daļās - tīkla prefiksa un saimnieka identifikatora. Visiem saimniekdatoriem vienā apakštīklā ir vienāds tīkla prefiks.
Vladislavs Tkačovs
Vladislavs Tkačovs (ru; dzimis, Maskavā) ir Krievijā dzimis Kazahstānas un Francijas starptautiskais lielmeistars šahā (1996).
Biogrāfija
1981. gadā ģimene no Maskavas pārvākusies uz dzīvi Kazahstānā. Šeit Tkačovs izveidojies par spēcīgu šahistu. 1985. gadā viņš uzvarējis Kazahstānas junioru šaha čempionātā, vēlāk arī kļuvis par divkārtējo valsts čempionu šahā. 1993. gadā FIDE Tkačovam piešķīrusi starptautiskā meistara (IM), bet trīs gadus vēlāk - starptautiskā lielmeistara (GM) nosaukumus. Kopš 1998. gada pārstāv Franciju.
2006. gadā uzvarējis Francijas šaha čempionātā. 2007. gadā Drēzdenē kļuvis par Eiropas individuālā šaha čempionāta uzvarētāju. 2009. gadā atkārtoti kļuvis par Francijas šaha čempionu. Ir pazīstams arī šaha ātrspēles speciālists, vairāku spēcīgu turnīru uzvarētājs.
Kazahstānas un Francijas izlašu sastāvā piedalījies šaha komandu sacensībās:
Krīvu iela (Rīga)
Krīvu iela ir iela Rīgā, Vidzemes priekšpilsētā, Teikā. Tā sākas pie krustojuma ar Zemgaļu ielu un beidzas krustojumā ar Dzērbenes ielu. Ielas garums ir 219 metri.
Ielu savienojumi
Krīvu iela krustojas ar:
Hovda
Hovda (mn) ir pilsēta Mongolijas rietumos, Hovdas aimaka administratīvais centrs. Izvietojusies Hovdas upes krastos 24 km no Harusnūra ezera krasta un 1470 km no valsts galvaspilsētas Ulanbatoras. Reģionāls saimniecības, izglītības, kultūras un transporta centrs.
Kriškinova
Kriškinova ir ciems Bērziņu pagastā, Dagdas novadā. Atrodas 282 km attālumā no Rīgas.
Hovda
Vēsture
Galdanas (Галдан) pilsētu 17. gadsimtā dibinājis Džungārijas valdnieks Galdanbogišthans 60 km uz ziemeļiem no tagadējās pilsētas atrašanās vietas Erdenburenas sumā. Pakāpeniski pilsēta kļuva par Mongolijas rietumu daļas ekonomisko, tirdzniecības un reliģisko centru. 1757. gadā tā nonāca Cjinu impērijas sastāvā, kas to 1762. gadā pārcēla uz tagadējo vietu ar nosaukumu Sana (Сангийн хот). 1912. gadā pilsētu ieņēma mongoļu karaspēks, padzenot Cjinu administrāciju. 1940. gadā pilsēta kļuva par aimaka centru. 1952. gadā pārdēvēja par Džargalantu (Жаргалант хот), bet 1961. gadā — tagadējā vārdā.
Džekija Darela
Žaklīna (Džekija) Sonija Darela, dzimusi Volfendena (angliski Jacqueline ("Jacquie") Sonia Durrell (née Wolfenden)), dzimusi 1929. gadā Mančestrā) ir Džeralda Darela pirmā sieva. Viņa pavadīja vīru vairākās zooloģiskās ekspedīcijās, palīdzēja dibināt un izveidot Džersijas zoodārzu, kā arī sarakstīja divas grāmatas.
Biogrāfija
Džekija iepazinās ar Darelu deviņpadsmit gadu vecumā. Viņas tēvs, kurš bija viesnīcas īpašnieks, strikti iebilda pret abu laulību, tāpēc Džekija pameta vecāku mājas. Tēvam nezinot, viņa 1951. gadā apprecējās ar Džeraldu.
Dzīvnieku vākšanas ekspedīcijas nenesa peļņu, un ģimene nonāca nopietnās materiālās grūtībās. Džekija kopā ar Lorensu Darelu pamudināja Džeraldu sākt rakstīt grāmatas par saviem ceļojumiem. Džekija atceras savu sarunu ar vīru: "Beidz jel gausties un kaut vai pamēģini, Džerij. Galu galā tu ar saviem stāstiem par afrikāņiem un savāktajiem dzīvniekiem spēj mani uzjautrināt stundām ilgi, kāpēc gan nepamēģināt to visu sniegt klausītājiem? Apsoli, ka tu to izdarīsi'".
Ienākumi no grāmatām deva iespēju finansēt jaunas ekspedīcijas un Džērsijas salā izveidot zoodārzu. Kopā ar vīru viņa apceļoja Paragvaju, Argentīnu, Meksiku, Kamerūnu, Maurīciju, Jaunzēlandi, Austrāliju un Malaiziju. Šo ekspedīciju gaitu Darels aprakstījis vairākās savās grāmatās, un vienu no tām — "Apskurbušais mežs" — viņš veltījis Džekijai.
Viņa izšķīrās no vīra 1979. gadā. Tam par iemeslu kalpoja Džeralda pārlieku lielā pieķeršanās darbam un atkarība no alkohola.
Ošvalki
Ošvalki ir ciems Ventspils novada Jūrkalnes pagastā. Izvietojies pagasta ziemeļu daļā 8,1 km no pagasta centra Jūrkalnes, 42,5 km no novada centra Ventspils un 198,2 km no Rīgas.
Džekija Darela
Grāmatas
Džekija Darela ir divu grāmatu autore, viena no kurām — "Zvēri manā gultā" — tulkota latviski.
Ošvalki
Apdzīvotā vieta izvietojusies pie autoceļa P111 (Ventspils (Leči)—Grobiņa).
Mazsalacas draudzes novads
Vēsture
Draudzes novads izveidojās Livonijas ordeņa mestram pakļautajā teritorijā, Mazsalacas Sv. Marijas baznīca dokumentos pirmo reizi minēta 1533. gadā. 1582. gadā pilsnovads tika iekļauts Livonijas hercogistes Pērnavas prezidiāta sastāvā. Zviedru Vidzemes laikā ap 1697. gadu baznīca atjaunota. 1861. gadā Valtenberģu muižas īpašnieks Arnolds Fītinghofs sāka iznomāt apbūves gabalus namu celtniecība. 1890. gadā uzcelta pašreizējā Mazsalacas Svētās Annas evaņģēliski luteriskā baznīca.
Muižas
Mazsalacas draudzes novadā 1782. un 1826. gadā bija šādas muižas:
Nove Mesto
Nove Mesto (cs, sk) var būt:
Valodas ekspresīvā leksika
Valodas ekspresīvā leksika ir vārdi, kam piemīt nozīmes ar mīlinājumu, humoru, cildinājumu, nievājumu, nicinājumu un citādu emocionāli ekspresīvu nokrāsu. Šīs leksikas pamatā ir vienas un tās pašas skaņas, vieni un tie paši vārdu darināšanas līdzekļi un paņēmieni, kas tiek izmantoti visu leksisko vienību, arī terminu, veidošanā.
Ekspresivitātes kategorija var aptvert visas nozīmīgās valodas vienības (teikumus, vārdus, frazeoloģismus, vārddarinātājas morfēmas) un jebkuru valodas sistēmas elementu, izmantojot formālai izpausmei visdažādākos valodas līdzekļus un paņēmienus No ekspresivitātes viedokļa vārdu krājumu var dalīt divās daļās.
Stilistiski ekspresīvā leksika apvieno vārdus ar tādu nozīmes papildkomponentu, kad rāda, ka vārda lietojums ir ierobežots, proti, tas raksturīgs kādam noteiktam valodas funkcionālajam stilam un citā to nemēdz lietot vai ar tā lietojums citā stilā ir neiederīgs. Un otrādi — sarunvalodas stilā parasti netiek lietoti zinātniskās valodas vai lietišķo rakstu valodas stila vārdi, piemēram, segmentācija, empīriskie fakti u.tml. Emocionāli ekspresīvā leksika vienlaikus ar vārda jēdzienisko saturu pauž arī runātāja attieksmi pret izteikumu, viņa emocionālo vērtējumu, kas ietverts vārda nozīmēs.
Stilistiski pazemināta leksika
Stilistiski pazeminātā leksika ir vērojama galvenokārt neformālajā saziņā — komentāros, tērzētāvās, privātā vai daļēji privātā sarakstē u. c. stilistiski pazeminātās leksikas galvenā funkcija ir ekspresīvā funkcija — vēlme demonstrēt attiecīgas emocijas. Stilistiski pazeminātā leksika ir paredzēta, lai palīdzētu paust negatīvās emocijas, tomēr dažkārt ir vērojams gluži pretējs process — stilistiski pazemināta leksika palīdz demonstrēt pozitīvu attieksmi pret komunikācijas partneri.
Lai piešķirtu vārdam emocionālo vai stilistiko ekspresivitāti mūsdienu valodas lietotāji nereti izmanto atvasinājumus, piemēram, no neitrālās leksikas vārda "čakls" darinot vārdu "čaklonis" (pārspīlēti strādīgs), tanks — uztankoties (uzpildīt mašīnai degvielu), suns — suņinieks (suņa īpašnieks).
Nove Mesto Morāvijā
Nove Mesto Morāvijā (cs, de) ir pilsēta Čehijā, Morāvijā. 2012. gadā tajā dzīvoja 10,2 tūkstoši cilvēku, pilsētas teritorijas platība — 61 km2.
Vēsture
Pilsēta rakstos pirmoreiz minēta 1267. gadā. Ilgu laiku apdzīvotā vieta atradās Hābsburgu impērijas sastāvā. No 1919. gada — Čehoslovākijā. Kopš 1993. gada — Čehijā.
Ekonomika
Pilsēta atrodas sporta piederumu ražotne Sporten, medicīnas iekārtu ražotne Medin un elektronikas ražotne Racom.
Sports
Pilsēta ir ziemas sporta centrs. Pilsētā ir noticis 2013. gada Pasaules čempionāts biatlonā, kopš 2011.—2012. gada sezonas regulāri notiek Pasaules kausa biatlonā posmi, tāpat te regulāri notiek citu ziemas sporta veidu Pasaules kausa posmi. Notikuši arī vairāki Tour de Ski posmi.
Cilvēki
Nove Mesto Morāvijā ir čehu ātrslidotājas Martinas Sāblīkovas (Martina Sáblíková, 1987) dzimtā pilsēta.
Elefsina
Elefsina (el Elefsina), jeb Elesis (grc Eleusis) ir Grieķijas piepilsētas pilsēta un dēms Riemusatikas perifērijas vienībā. Tā atrodas apmēram 18 kilometrus uz ziemeļrietumiem no Atēnu centra un ir daļa no tās metropoles. Pilsēta atrodas Triasiona līdzenumā, Saronikas līča ziemeļu galā. Uz ziemeļiem no Elefsinas atrodas Mandra un Magola, savukārt Aspropirgosa atrodas ziemeļaustrumos.
Tā ir Eleisīnas mistēriju notikumu vieta un Aishila dzimtene. Mūsdienās Elefsina ir nozīmīgs industriālais centrs ar lielāko naftas pārstrādes rūpnīcu Grieķijā. Pilsētā norisinās mākslas pasākums Aishila festivāls. Elefsinu izvēlējās par Eiropas kultūras galvaspilsētu 2021. gadam, bet par tādu tā kļuva tikai 2023. gadā saistībā ar pārcelšanu COVID-19 pandēmijas dēļ.
Gurkas
Gurkas, arī gurkhas, pašnosaukums gorkali , ir nepāliešu karavīri, kas sākotnēji dienēja Britu Austrumindijas kompānijas karaspēkā, bet tagad gurku algotņu vienības ir izveidotas Indijas, Apvienotās Karalistes un Brunejas armijās, kā arī Singapūras policijā.
Vēsture
Pēc Sipaju sacelšanās apspiešanas gurkas kļuva par Britu Indijas armijas regulārām vienībām, kas Krievu—turku kara (1877—1878) laikā dienēja Maltas un Kipras salās un piedalījās Bokseru sacelšanās apspiešanā Ķīnā (1899—1900).
Antipodi
Antipodi (grc, — ‘pretējs’ un  — ‘kāja’) ģeogrāfijā ir Zemeslodes pretējie punkti (vietas) vai to iedzīvotāji. Terminu ieviesis Platons savā dialogā «Tīmejs», lai izskaidrotu jēdzienu «augša» un «apakša» nosacītību; vēlāk izmantojuši Aristotelis un citi sengrieķu un romiešu ģeogrāfi, fiziķi un filosofi.
Marts Ojavē
Marts Ojavē (dzimis Tallinā) ir bijušais profesionālais Igaunijas šosejas riteņbraucējs, 2011. gada Igaunijas čempions grupas braucienā.
2008. gada sezonā pārstāvējis Latvijas kontinentālo komandu Rietumu-Delfin.
Oskars Klefboms
Zviedrijas hokeja izlases sastāvā spēlējis 2015. gada Pasaules čempionātā.
FK Teplice
FK Teplice ir Čehijas futbola klubs no Teplices, kas spēlē Čehijas 1. līgā. 1999. gadā izcīnīja 2. vietu Čehijas čempionātā. Komanda ir divreiz uzvarējusi Čehijas kausa izcīņā.
Trebzene/Mulde
Trebzene/Mulde ir pilsēta Vācijā, Saksijas zemē, Leipcigas apriņķī pie Muldes upes.
Vēsture
Trebzene rakstos pirmoreiz minēta 1161. gadā.
Žurua
Žurua ir upe Peru un Brazīlijā. Tā ir Amazones pieteka. Tā sākas Ukajali reģionā, Peru. Tās garums ir 2410 km. Upes baseins ir 225 828 km2.
Kāzirangas nacionālais parks
Kāzirangas nacionālais parks (en; as, Kazirônga Rastriyô Udyan) ir nacionālais parks Asamas štatā, Indijā.
Šeit dzīvo divas trešdaļas visas pasaules Indijas degunradžu. Saskaņā ar 2015. gada marta datiem nacionālajā parkā dzīvo 2401 degunradzis. Tāpat nacionālajā parkā ir lielākais tīģeru apdzīvotības blīvums starp aizsargājamajām teritorijām pasaulē, 2006. gadā šis noteikts par tīģeru rezervātu. BirdLife International šo ir noteicis par putniem nozīmīgu vietu. Salīdzinot ar citām aizsargājamajām teritorijām valstī, Kāzirangas nacionālais parks ir sasniedzis labus panākumus dzīvās dabas saglabāšanā.
Parks ir 430 km2 liels, atrodas Brahmaputras krastā, ainavu veido pļavas, mitrāji, mežaudzes. Dienvidu robeža ir Mīkīru kalni.
1985. gadā nacionālais parks iekļauts UNESCO Pasaules mantojuma sarakstā.
Leņķa iela
Leņķa iela ir iela Rīgā, Vidzemes priekšpilsētā, Teikā. Tā sākas pie krustojuma ar Aizkraukles ielu un beidzas krustojumā ar Dzērbenes ielu. Ielas garums ir 177 metri. Iela nosaukta savas formas dēļ: tā vidusposmā pagriežas par 90 grādiem.
Ielu savienojumi
Leņķa iela krustojas ar:
Krištobi
Krištobi ir ciems Stabulnieku pagastā, Riebiņu novadā. Atrodas 216 km attālumā no Rīgas.
Mūri (Raunas pagasts)
Mūri ir ciems Smiltenes novada Raunas pagastā. Atrodas pagasta ziemeļrietumu daļā.
Apdzīvotā vieta atrodas pie autoceļa V187.
Pāžezers
Pāžezers (arī Mazezers, Pāžu ezers) ir lagūnas tipa ezers Ventspils novada Jūrkalne pagasta ziemeļos, Sārnates purvā.
Ezers ir bijusī Litorīnas jūras lagūna. Tas ietilpst dabas lieguma "Sārnates purvs" teritorijā.
Solāris (romāns)
Sižets
Grupa zinātnieku, kas ieradušies no Zemes, cenšas nodibināt kontaktu ar planētas Solāris saprātīgo matēriju. Uz Solāris šī saprātīgā matērija ir okeāns — gigantisks augsti organizētas plazmas receklis. Okeāns spēj iedzīvināt materiālos tēlos spilgtākos iespaidus, kas glabājas cilvēka apziņā.
Campagnolo
Vēsture
Uzņēmumu dibināja Tullio Kampanjolo 1933. gadā kā amatnieku darbnīcu Vičencā. Dibinātājs bija sacīkšu braucējs Itālijā 1920. gados un savas karjeras laikā ieviesa vairākas jaunas idejas, piemēram, ekscentra rokturi velosipēdu ratiem, ātrumu pārslēdzējus un to rokturus. Campagnolo ir piešķirti vairāk kā 135 patenti par inovācijām riteņbraukšanas tehnoloģijās.
1950. gadu beigās Campagnolo uzsāka magnija sakausējumu daļu ražošanu, ieskaitot ratus sporta automašīnām kā Alfa Romeo, Ferrari, Lamborghini un Maserati un 1969. gadā uzbūvēja šasijas NASA pavadoņiem. 1963. gadā Campagnolo izveidoja disku bremzes Innocenti Lambretta televīzijas mopēdam, kurš kļuva par pirmo sērijveidā ražoto divriteņu transportlīdzekli ar šādām bremzēm. 1970. gados uzņēmums piegādāja ratus arī Ferrari Formula 1 automašīnām.
1972. gadā Campagnolo sadarbojās ar velosipēdu ražotāju Colnago un riteņbraucēju Ediju Merksu un radīja vieglākas detaļas velosipēdam, kuru izmantoja, lai pārspētu pasaules stundas rekordu.
1970. un 1980. gadu panākumiem sekoja neveiksmīgāks periods, kurā uzņēmums tehnoloģiski atpalika no konkurenta Shimano, kurš izstrādāja indeksēto pārslēgšanos un apvienoja pārslēdzēja un bremžu rokturus (Shimano Total Integration). Tam sekoja neveiksmīgi izmēģinājumi kalnu riteņbraukšanā, Record-OR (off-road) komplekts izrādījās neveiksmīgs. Par spīti panākumu trūkumam, Campagnolo ieviesa savus ErgoPower apvienotos pārslēdzēju/bremžu rokturus un atjaunoja savu augsta līmeņa velosipēdu detaļu ražošanu.
Tiesību avoti
Tiesību avoti ir kontinentālās Eiropas tiesību lokā atzīti likumi, vispārējie tiesību principi, paražu tiesības, tiesu judikatūru un tiesību doktrīnas. Tiesību avoti tiek iedalīti, vadoties no to normativitātes kritērija, jo viena daļa tiesību avotu satur vispārsaistošas tiesību normas, bet cita daļa nē. Kontinentālās Eiropas tiesību lokā tikai vispārsaistošas normas saturošie tiesību avoti var kalpot par galveno juridisko pamatu lietu izlemšanā. Pie šiem tiesību avotiem pieder ārējie normatīvie akti, kuri satur vispārsaistošas tiesību normas, kā arī nerakstītie tiesību avoti kā vispārīgie tiesību principi un tiesību paražas. Savukārt otru grupu veido tiesību palīgavoti, kuriem ir sekundāra, pakārtota loma.
Campagnolo
Vēsture
1990. gadu beigās un 2000. gada sākumā Campagnolo plašāk sāka izmantot oglekļa šķiedras un titāna daļu izmantošanu savos detaļu komplektos un ratu komplektos. 2004. gadā Campagnolo ieviesa pilnu kompakto piedziņas mehānismu ar mazākiem zobratiem, lai piedāvātu zemākus pārslēgumus kā tradicionālie piedziņas mehānismi. Citi jaunievedumi bija Hirta savienojumu izmantojoši pedāļi Ultra-Torque ar ārējiem gultņiem un G3 spieķu izkārtojums sacensību ratiem. 2008. gadā Campagnolo ieviesa 11 ātrumu piedziņu Super Record, Record un Chorus komplektiem. Campagnolo ir ieviesuši arī elektronisku pārslēgšanās sistēmu savam piedziņas mehānismam.
Campagnolo mērķauditorija ir šosejas un treka riteņbraukšana. Uzņēmums sponsorē vairākas UCI Pasaules tūres komandas. Campagnolo tiek minēts Edija Merksa uzvaru sakarā, kurš izmantoja tikai Campagnolo detaļas un bija Tullio Kampanjolo draugs.
Tiesību avoti
Latvijā patstāvīgie tiesību avoti tiesiskajā sistēmā ir: savukārt palīgtiesību avoti ir;
Tiesību avotu klasifikācija iespējama pēc dažādiem kritērijiem. Būtiskākais no tiem — valsts līdzdalība avotu funkcionēšanā. Tiesību normu piemērotājs nevar ignorēt ar likumu atzītu tiesību avotu vai, gluži otrādi, savu lēmumu nevar pamatot ar atsauci uz tādu tiesību avotu, kurš attiecīgajā tiesību nozarē oficiāli neeksistē. Pēc šī kritērija tiesību avotus iedala legālos un fakultatīvos avotos. Legālie tiesību avoti ir fiksēti likumā un, izlemjot jautājumu, izmantojami tādā secībā, kādā to paredzējis likumdevējs.
Ķeraiņu madara
Ķeraiņu madara (Galium aparine) ir augu suga rubiju dzimtas madaru ģintī. Savvaļā tā ir izplatījusies gandrīz visur pasaulē. Tās sākotnējās izcelsmes areāli ir galvenokārt Eiropā, tostarp, Latvijā, Rietumāzijā un Ziemeļamerikā. Mūsdienās tā ir sastopama arī Centrālamerikā, Dienvidamerikā, Austrālijā, Jaunzēlandē un Okeānijas salās, un izkaisīti — Āfrikā.
Ķeraiņu madara aug dārzos, tīrumos, nezālienēs, ceļmalās un dzelzceļu uzbērumos.
Morfoloģija
Ķeraiņu madara ir viengadīgs 30—110 cm garš lakstaugs ar šķautņainu, guļošu vai kāpelējošu stublāju. Uz stublāja šķautnēm, gar lapas malu un plātnes apakšpusē ir daudz asu, āķveidīgu dzeloņu.
Lapas ir izvietotas neīstā mieturī pa 6 vai 8, tās ir lineāri lancetiskas, 2—5 cm garas un 0,3—0,6 cm platas, to galā ir dzeloņsmaile. Lapas ir visplatākās to augšpusē.
Ziedi ir zaļganbalti, tie ir izvietoti žuburos pa pāriem stublāja galotnē un lapu žāklēs. Auglis ir 0,3—0,4 cm garš riekstiņš divu riekstiņu skaldauglī, un tas ir blīvi klāts ar gariem, atliektiem, skarbiem sarveida matiņiem. Zied no jūnija līdz oktobrim.
Aclopus
Aclopus (no, kas nozīmē noliegšanu; un =furtum, "plēvrags") ir neotropu vaboļu ģints no skarabeju dzimtas. Sastopamas Brazīlijā un Argentīnā. Ģints tipiska suga ir Aclopus vittatus Erichson, 1835.
Psiho
"Psiho" (en) ir 1960. gada ASV psiholoģiska šausmu trillera filma, kuras režisors ir Alfreds Hičkoks.
Filma ir par sekretāres Merionas Kreinas, kas nozagusi savam darba devējam 40 tūkstošus dolāru un tiek nogalināta viesnīcā, un viesnīcas īpašnieka Normana Beitsa satikšanos un notikumiem pēc tam. Filma sākotnēji neguva kritiķu atzinību, taču pēc komerciāli veiksmīgās filmas izrādīšanas kinoteātros kritiķi filmu novērtēja atzinīgi. Filma nominēta četrām Amerikas Kinoakadēmijas balvām. Filmā galvenās lomas atveido Entonijs Pērkinss, Dženeta Lī, Vera Mailsa, Džons Gevins, Mārtins Bolsams un Džons Makintairs.
Mūsdienās "Psiho" tiek uzskatīta par vienu no Hičkoka labākajām filmām.
Sižets
Piektdienas pēcpusdienas tikšanās laikā Fīniksas viesnīcā nekustamā īpašuma sekretāre Meriona Kreina un viņas draugs Sems Lūmiss apspriež savu nespēju apprecēties Sema parādu dēļ. Meriona atgriežas darbā un nozog 40 tūkstošus ASV dolāru, kas viņai uzticēts kā depozīts, un dodas uz Sema māju Kalifornijā. Pa ceļam viņa steigā pārdod savu auto, izraisot aizdomas gan automašīnu tirgotājos, gan policistiem.
Meriona pa nakti paliek Beitsa motelī un paslēpj nozagto naudu avīzē. Īpašnieks Normans Beitss iznāk no lielas mājas blakus motelim, piereģistrē Merionu un uzaicina viņu kopā pavakariņot. Pēc tam, kad Normans atgriežas savā mājā, Meriona nejauši noklausās Normanu strīdamies ar māti par viņas klātbūtni. Sarunā ar Merionu, Normans stāsta par savu taksidermista hobiju, kā arī par savas mātes garīgām slimībām. Meriona nolemj no rīta braukt atpakaļ uz Fīniksu un atdod nozagto naudu. Pirms iešanas gulēt, Meriona nolemj ieiet dušā. Viņai esot dušā, parādās ēnaina figūra kleitā, kas viņu sadur līdz nāvei. Drīz pēc tam Normans uzkopj slepkavības vietu, ieliekot Merionas līķi, mantas un paslēpto skaidru naudu viņas automašīnā un nogremdējot to purvā.
Merionas māsa Lila pēc nedēļas ierodas pie Sema, pastāsta viņam par zādzību un pieprasa uzzināt viņas atrašanās vietu. Viņš noliedz, ka zinātu kaut ko par pazušanu. Pie viņiem vēršas privātdetektīvs Arbogasts, sakot, ka viņš ir nolīgts, lai atgūtu nozagto naudu. Arbogasts apstājas pie Beitsa moteļa un iztaujā Normanu, kura nervozā uzvedība un nekonsekventās atbildes rada viņā aizdomas. Viņš pārbauda viesu reģistru un pēc viņas rokraksta atklāj, ka Meriona motelī pavadījusi nakti. Kad Arbogasts uzzina, ka Mariona ir runājusi ar Normana māti, Arbogasts lūdz runāt ar viņu, bet Normans atsakās. Argobasts informē Lilu un Semu par jaunumiem un sola viņus satikt pēc stundas. Pēc tam, kad viņš ieiet Beitsa mājā, lai meklētu Normana māti, ēnainā figūra iznirst no guļamistabas un sadur viņu līdz nāvei.
Kad Sems un Lila nevar sazināties ar Argobastu, viņi dodas uz Beitsa moteli. Sems mājā ierauga figūru, kas līdzinās Normana mātei. Lila un Sems brīdina vietējo šerifu, kas paziņo, ka Normana māte pirms desmit gadiem izdarīja pašnāvību. Pārliecināti, ka ar Arbogastu kaut kas noticis, Lila un Sems brauc uz moteli, kur piereģistrējas kā precēts pāris. Sems novērš Normana uzmanību birojā, kamēr Lila iekļūst mājā. Aizdomīgais Normans kļūst satraukts un sitot apdullina Semu līdz bezsamaņai. Mājas pagrabā Lila atrod mātes mumificēto ķermeni. Viņa kliedz, un Normans, ģērbies sieviešu drēbēs un parūkā, ieiet pagrabā un mēģina viņu nodurt. Parādās Sems uz Lilu izglābj.
Policijas iecirknī psihiatrs skaidro, ka Normans pirms desmit gadiem greizsirdības dēļ nogalinājis savu māti un viņas mīļāko. Vajājot vainas apziņai, Normans mumificēja savas mātes līķi un sāka izturēties pret to tā, it kā viņa vēl būtu dzīva. Pamazām viņu pārņēma mātes personība, īpaši tad, kad parādās skaistas meitenes. Pirms Marionas un Arbogasta viņš nogalināja vēl divas pazudušas jaunas sievietes. Psihiatrs secina, ka māte tagad ir dominējošā Normana personība. Filma beidzas ar Normana iekšējo monologu, viņa mātes balsī.
Darbs pie filmas
"Psiho" balstīta uz Roberta Bloha 1959. gada romānu ar tādu pašu nosaukumu. Pegija Robertsone, Hičkoka ilglaicīga asistente, izlasīja grāmatas pozitīvo atsauksmi The New York Times un izlēma parādīt grāmatu saviem darba devējiem, taču Paramount Pictures to jau bija noraidījusi. Hičkoks ieguva tiesības uz grāmatu par 9500 dolāriem un lika Robertsonei izpirkt visas grāmatas kopijas, lai saglabātu pārsteiguma efektu. Hičkoks, kurš saskārās ar vairākiem konkurentiem, kas viņu mēģināja atdarināt, meklēja jaunu materiālu, lai atgūtos pēc diviem Paramount pārtrauktiem projektiem.